google/wiki40b huggingface dataset:
Beslutningstre

Beslutningstre (engelsk Decision tree) er innenfor kunstig intelligens en av de enklere læringsalgoritmene. Det brukes ofte innenfor induktiv læring, som er prosessen for å lære ved hjelp av eksempler og er svært enkel å implementere. Dette blir brukt når et system skal opprette regler for å tolke det som er observert. Beslutningtre er hardfør ovenfor «støyende data» (eng.: «noisy data»), det vil si informasjon som ikke kan tolkes direkte av en datamaskin (slik som tekstdokumenter og mediefiler). For at systemet skal kunne lære, bruker det beslutningstreet for å tolke informasjonen ved å utføre tester på hvert «trinn» og opprette nye grener på treet for å komme frem til et resultat.

Ekspressivitet av beslutningstre

Bortimot alle hypoteser for VilVentePå kan bruke et beslutningstre form tilsvarende denne:
∀(s) VilVentePå(s) ⇔ (PŒŒ¹(s) V (p²(s) V...V Pⁿ(s))
hvor hver tilstand Pi(s) er sammensatt av tester som tilsvarer stien fra treets root til en kant (og neste node) med et positivt resultat. Et beslutningstre beskriver relasjonen mellom VilVentePå og noen logiske kombinasjoner av egenskapenes verdier.
Derimot kan man ikke bruke et beslutningstre for å representere tester som viser til to eller flere forskjellige objekter, for eksempel hvor r representerer "restaurant":
∃ r ∃ r² Nærheten(r, r²) ∧ Pris(r, p) ∧ Pris(r², p²) ∧ Billigere (p, p²)
(Finnes det er restaurant i nærheten som er billigere?)
Ved bruk at boolske uttrykk og egenskaper kan man addere bruk av flere objekter, men dette vil være nærmest uløselig med tanke på alle egenskapene som må legges til.
Enhver boolsk variabel eller funksjon kan skrives i en beslutningstre-algoritme og er trivielt med at hver rad i en sannhetstabell tilsvarer funksjonens sti i treet (rot til node til kant til node osv.). Dette vil imidlertid føre til en eksponentielt lang tre representasjon, fordi sannhetstabellen vil ha eksponentielt mange rader, eksempel som ved bruk av en algoritme slik som ID3 og hvor rot noden representerer et dato felt, vil et bredde-først-søk føre til mange rader på første nivå.
Rue d'Aubervilliers

Rue d'Aubervilliers er en gate i 18. arrondissement og 19. arrondissement i Paris og adskiller disse to arrondissementene fra hverandre. Den løper fra boulevard Macdonald til boulevard de La Chapelle.
Den første Gare de l'Est - som opprinnelig het embarcadère de Strasbourg - lå ved rue d'Aubervilliers : Herfra fikk den 10. juli 1849 det første soget til Meaux.
Jon Blund

Historikk

Navnet Jon Blund opptrer i en tekst av den svenske poeten Johan Runius allerede omkring 1710. På norsk finner vi Jon Blund nevnt blant annet i Asbjørnsen og Moes folkeeventyr En gammeldags juleaften, der uttrykket «snart kommer Jon Blund» brukes synonymt med «snart skal de sove». Også August Strindberg nevner John Blund i et av sine kammerspill med referanse til gamle barnefortellinger. Formen John Blund er vanligst på svensk, men har også vært brukt på dansk, blant annet på 1700-tallet.
Den tyske romantiske forfatteren Ernst Theodor Amadeus Hoffmann beskriver skikkelsen i sin dramatiske eventyrnovelle Der Sandmann utgitt i 1817 og H.C. Andersen i sitt eventyr Ole Lukøie i 1841 og eventyrkomedien fra 1850. I Andersens eventyr kommer Ole til Hjalmar med to paraplyer, den ene har skjønne bilder på innsida som han slår opp over de snille for at de skal få vidunderlige drømme, den andre uten bilder for at de uskikkelige skal sove tungt og bli uthvilt til neste dag. I eventyret fortelles det også fortrøstningsfullt om en annen Ole Lukkøye som lukker øynene på folk, nemlig Døden.

I nyere populærkultur

Eventyrfiguren er brukt i en rekke populære sammenhenger, blant annet i den danske sangen Den lille Ole med paraplyen fra 1873, sangduoen Gerd og Ottos vesle slager Lille Jon Blund fra like før krigen og i Ivo Caprinos animasjonsfilm Musikk på loftet/En dukkedrøm fra 1950.
På engelsk kalles Jon Blund oftest Sandman og opptrer i flere bøker og filmer. I moderne populærkultur danner han dessuten grunnlag for blant annet amerikanske Neil Gaimans actiontegneserie Sandman som ble utgitt mellom 1988 og 1996.
Sandmann er også det vanligste navnet for Jon Blund i tysk kulturtradisjon. I nyere tid er Jon Blund det norske navnet på Sandmännchen, «den Lille sandmannen» i en dokkefilmserie med godnatthistorier produsert av østtysk fjernsyn fra 1960.

Annet

Jon Blund eller Jon-Blund var også navnet på en hiphop/rap-gruppe fra Bergen.
«Ole Lukkøye» er dessuten klengenavnet til den tidligere bokseren Ole Klemetsen fra Stavanger.
Amager

Historie

Hollendere ble invitert av Christian II til å dyrke grønnsaker på Amager i 1521. Dette for å kunne forsyne kongens familie og København med grønnsaker. Hollenderne har satt spor etter seg i form av farverike folkedrakter, men også i matretter som amagermad, krukkeerter og posegrøt. Nyere forskning (2013) hevder at nybyggerne ikke kom fra Holland i de daværende Nederlandene, men fra Flandern (i dag i Belgia). 
Amager var frem til om lag 1970, foruten mye annet, også stedet hvor københavnerne deponerte avfall og pudrett. Derfor blir øya til tider (på folkemunne), kalt for «lorteøen». Store dele af Amager er i det 20. århundre utvunnet fra Øresund, blant annet ved inndemming av Kalvebodene. I dag er det meste av Amager bymessig bebygget, selv om Dragør og Kastrup stadig har landbruk, skog og naturområder. I 2005 åpnet Amager Strandpark med broer, laguner og badestrender med utsikt til Øresundsbroen.

Bydeler

Den københavnske del består av bydelene Christianshavn, Sundbyøster, Sundbyvester  og Islands Brygge, en del av Vestamager og av Ørestad.
Amager er forbundet med Sjælland via broene Knippelsbro, Langebro, Sjællandsbroen og Kalvebodbroene. Dessuten er øya forbundet med Sverige via Øresundsbroen – fra Kastrup på Amager til Lernacken syd for Malmö.

Lokale aviser

På Amager utgis det en rekke lokale gratisaviser:
Marnardal

Natur og geografi

Den vestlige delen av Agder tilhører det svekonorvegiske grunnfjellsskjoldet, og består av to geologiske hovedformasjoner av proterozoiske bergarter som er dannet under de gotiske og senere svekonorvegiske fjellkjedeforldingene, med sterk metamorfose under den sistnevnte. Et underlag av 1 600 - 1 450 millioner år gammel skifer, kvartsitt, marmor og amfibolitt med noe hornblendegneis, og ovenpå dette sure overflatestrukturer av både granitt og granodioritt (henholdsvis 1 250 - 1 000 mill år gammelt, og stedvis 1 550 - 1 480 millioner år gammelt). De yngste svekonorvegiske dannelsene bevitnes av større formasjoner av granitt. Den kaledonske fjellkjedefoldingen nådde ikke ned hit. Forkastningene går både i sørvest-nordøst retning, og i sør-nord retning. Høyeste topp i Marnardal kommune er Ørteknappknuten (511,7 meter over havet).

Kommunikasjon

Det er gode veiforbindelser i kommunen og mye arbeidspendling både til Mandal og Kristiansand. Sørlandsbanen går gjennom kommunen og det er togstopp på Marnardal stasjon.

Historie

Dagens Marnardal kommune omfatter områder fra de tidligere kommunene Bjelland, Grindheim, Laudal og Øyslebø.
Bjelland og Grindheim var én kommune fra 1837 til 1901 med navnet Bjelland og Grindheim kommune. I 1902 ble de delt i to kommuner Bjelland kommune og Grindheim kommune. 
I 1964 ble Grindheim og litt av Bjelland slått sammen med Konsmo til Audnedal kommune. Resten av Bjelland kommunen gikk inn i Marnardal kommune.
Laudal kommune ble opprettet i 1899 ved utskillelse fra Øyslebø og Laudal kommune. I 1964 Laudal ble slått sammen med Øyslebø og det meste av Bjelland kommune samt litt av Finsland til Marnardal kommune. Resten av Finsland gikk inn i Songdalen kommune.
De eldre kommunale arkivkildene for dagens kommune (og tidligere kommuner) finnes i dag hos Interkommunalt arkiv i Vest-Agder IKS(IKAVA). Dette inkluderer protokoller fra for eksempel kommunestyre, formannskap, fattigstyre, skolestyre og arkiver med blant annet personopplysninger i form av klientarkiver, skatteprotokoller, men også skoleprotokoller.

Tusenårssted

Kommunens tusenårssted er Høgtun kultursenter. Anlegget ble opprinnelig bygget som en folkehøgskole i 1922, og lå da i Øyslebø kommune. Det består av fire bygninger; hovedhus, verksted- og uthusbygning, festsal kombinert med gymnastikksal og styrerbolig med to leiligheter. Da skolen opplevde fall i søkertilgangen, ble anlegget tatt over av daværende Øyslebø kommune. 
Stedet brukes som kultursenter med lokaler for organisasjoner og utleie til private, samt lokale for kunst- og museumsutstillinger. Styrerboligen er i dag museumslokale. 
Anlegget ligger på en høyde med ustikt over bygda Øyslebø og elven.
NM i friidrett 1982

Norgesmesterskapet i friidrett 1982 bestod av en rekke arrangementer som i løpet av kalenderåret 1982 
kåret norgesmestere i friidrettsøvelsene.
Hovedmesterskapet ble arrangert på Kjølnes stadion i Porsgrunn i perioden 13. til 15. august. 
Arrangør var Urædd. 
Kongepokalvinnere ble spydkasterne Per Erling Olsen og Hilde Bratvold. 
Se også NM i mangekamp 1982.
Stig Dagermanprisen

Stig Dagermanprisen er en svensk litterær pris, som er blitt delt ut siden 1996 av Stig Dagermansällskapet og Älvkarleby kommune til den som man anser har arbeidet i Stig Dagermans ånd for å verne om det frie ordets betydning og tilgjengelighet.
Utdelingen av prisen skjer første ukeslutt i juni hvert år, ved en seremoni på Laxön i Älvkarleby. Prisen er på 50 000 kroner.
Ved to anledninger, Elfriede Jelinek i 2004 og J.M.G. Le Clézio i 2008, har Stig Dagermanprisen blitt tildelt en person som senere samme år fikk Nobelprisen i litteratur.
Shigeru Miyamoto

Biografi

Shigeru Miyamoto ble født i Sonobe (nå Nantan), Kyoto, Japan. Som ung gutt elsket Miyamoto å tegne, male, og utforske landskapet rundt hjemmet sitt. I 1977 ble han designer, og klarte å arrangere et møte med Hiroshi Yamauchi, som var en venn av hans far og lederen av Nintendo i Japan. Yamauchi ansatte Miyamoto som staff artist.
I 1980 så Nintendo of America etter muligheter for å bli med i det voksende arkademarkedet.
Etter en stor flopp med spillet Radar Scope var Nintendo of America desperate etter et bra spill. Hiroshi Yamauchi ga Miyamoto (som var den eneste personen ledig) oppgaven med å lage et spill som måtte gi firmaet suksess.
Etter å ha oppsøkt noen av firmaets ingeniører (Miyamoto hadde ingen tidligere erfaring i programmering), laget han musikken selv på et lite keyboard, og Donkey Kong ble til. Brikkene som inneholdt det nye spillet ble sendt til USA og Nintendos ansatte jobbet så fort de kunne med å konvertere maskinene som inneholdt Radar Scope til Donkey Kong. Det var flaks for Nintendo at de hadde så mange maskiner klare, fordi Donkey Kong ble en stor suksess, og ikke bare reddet den firmaet, men det var også starten på en karakter som mer enn noen andre vil identifiseres med Nintendo.
Miyamoto er som oftest oppført som produsent i Mario-spillene, men det er noen unntak, som for eksempel Super Mario Land-serien til Game Boy, som han ikke hadde noe å gjøre med.
I 2012 ble Miyamoto tildelt Fyrsten av Asturias' pris for kommunikasjon og humaniora.
Norges Tannlegehøyskole

Norges Tannlegehøyskole ble etablert i 1905 i Oslo som Den Norske Tandlægeforenings Tekniske Tandlægeinstitut. 
Før etableringen i 1905 fantes det i noen få år fra 1893 en Statens poliklinikk for Tannsykdomme. Skolen var eid og drevet av Den norske tannlegeforening inntil 1909, da staten overtok ansvaret for utdanningen og  etablerte Statens Tandlægeinstitut, som i 1928 ble til Norges Tandlægehøiskole. Skolen var først underlagt Justisdepartementet, som fra gammelt av hadde tilsyn med tannlegevirksomheten i Norge. I 1919 fikk skolen sine første professorer. 
Utdanningen var treårig fram til 1938, da ble den fireårig. Med Lov om Norges Tannlegehøyskole (1938) ble formålet omdefinert fra fagopplæring for tannleger til undervisning på vitenskapelig grunnlag.  Skolen ble i 1959 omdannet til et fakultet (Det odontologiske fakultet) ved Universitetet i Oslo.
CNN

Kjente programmer

Blant de mer kjente program på CNN er Larry King Live, CNN Newsroom, The Situation Room, Anderson Cooper 360° og Piers Morgan Tonight.

Internett

CNN fikk egen hjemmeside i 1995 - CNN.com. Som en av de første store globale nyhetstjenester på internett.
Radio Follo

Radio Follo (tidligere Ås radioen) er en lokalradio i Follo med en voksen radioprofil. Kanalen sender på frekvensen FM 99,00.

Historie

Radiokanalen bla startet av ansvarlig redaktør og eier Jan Vidar Magnussen, og hadde sin første sending 3. mai 1991 under navnet Ås radioen. Magnussen var tidligere ansvarlig redaktør for Radio FF i Vestby kommune, før han i 1990 dannet Ås Nærradioforening som står bak Radio Follo.
Kanalen hadde i starten kun konsesjon for å sende i Ås kommune, men i 1993 ble konsesjonen utvidet til også å gjelde kommunene Vestby og Frogn. Kanalen skiftet da navn til Radio Follo.
Radio Follo har vært banebrytende på mange områder. Radiokanalen var en av de første lokalradioer i Norge som kunne tilby sine lyttere direkte overføringer fra gudstjenester fra forskjellige kirker i flere kommuner. De var også tidlig ute med direkte overførte kommunestyremøter. I 1991 bygde kanalen eget stor studio hvor folk kunne komme å danse til kjente orkestre samtidig som det ble sendt direkte på radioen. Senere har kanalen etablert flere studioer i konsesjonsområdet hvor det ble sendt direkte overføringer, blant annet fra Studentradioen ved Norges landbrukshøgskole, sommersendinger fra Skipperstuen og Telegrafen i Drøbak, direkte sendinger fra Klubben og Kroa i Son og fra medialinja ved Follo Folkehøyskole.
Radio Follo har i løpet av 15 år hatt ca. 360 personer i sitt virke, og har i dag 40 frivillige medarbeidere. Mange av disse har senere gått over til andre medier som NRK, P4 og riksaviser. Radio Follo hadde fra 1990 til 2003 kontorer i Brekkeveien 21 i Ås kommune, men i august 2003 flyttet de til lokaler i Østlandets Blad i Ski kommune. 
Fra 2005 ble det mulig å høre Radio Follo på internett.
Marki av Salisbury

Historie

Tittelen jarl av Salisbury har en komplisert historie. Den ble først opprettet for Patrick de Salisbury i midten av det 12. århundre. Den ble senere arvet av Alice Plantagenet, 5. grevinne av Salisbury, som var gift med Thomas Plantagenet, jarl av Lancaster. Da Lancaster mistet sine titler og ble henrettet for høyforræderi i 1322 overgav grevinnen alle sine titler til kongen, og de falt dermed bort.
Den ble gjenopprettet i 1337 for William Montacute. Senere arvet Richard Neville, 6. jarl av Salisbury tittelen. Ved hans død i 1471 var det flere som hadde rett til å arve den, og tittelen ble dermed tatt ut av bruk.
I 1472 ble den gjenopprettet for George, hertug av Clarence. I 1478 ble han henrettet for høyforræderi, og tittelen ble inndratt. Den ble så gitt til Edward av Middleham, som senere ble prins av Wales. Han hadde ikke arvinger, og tittelen døde ut med ham.
I 1485 ble så annen opprettelse av tittelen tatt i bruk igjen. Tittelen gikk til Edward Plantagenet. I 1499 ble han henrettet for høyforræderi, men tittelen ble ikke inndratt før i 1504. Edwards søster Margaret Pole fikk tittelen i 1513, men i 1539 ble den igjen inndratt.
Tittelen ble så gitt til Robert Cecil, 1. jarl av Salisbury, som var en av Jakob Is nærmeste rådgivere. Denne opprettelsen eksisterer fortsatt.
I 1789 ble jarlen elevert til marki.
Slektens seter er Hatfield House og Cranborne.
Chant de Ralliement

Chant de Ralliement er Kameruns nasjonalsang. Den var brukt uoffisielt siden 1948, før uavhengigheten. Den har vært Kameruns offisielle nasjonalsang siden 1957. Musikken er komponert av René Djam Afame, som også skrev teksten sammen med Samuel Minkio Bamba og Moïse Nyatte Nko'o. Teksten ble endret i 1978.
Breitfussbreen

Breitfussbreen er en isbre i Antarktis. Den er bortimot 20 kilometer lang og flyter sørøstover fra Avery Plateau ut i Millfjorden vest for Cape Chavanne på østkysten av Antarktishalvøya. Den ble kartlagt av Falkland Islands Dependencies Survey (FIDS) og fotografert fra luften av Ronne Antarctic Research Expedition i 1947. Den ble navngitt av FIDS etter Leonid Breitfuss, en tysk polfarer, historiker og forfatter av mange bøker om polarstrøkene.
Special Boat Squadron (Sri Lanka)

Historie

SBS ble innsettet den 18. januar 1993 på SLNS-basen Elara i Karainagar, Jaffna-distriktet med en personellstyrke på tre offiserer og 76 sjømenn. SBSs deltagelse i den srilankiske borgerkrigen begynte i november 1993 under gjenerobringen av marinebasen i Pooneryn by som hadde vært inntatt og deretter forlatt av tamiltigrene i LTTE med hjelp av deres sjøstyrkene i sjøtigrene. SBS-spesialsoldatene kom først til Pooneryn der de fant marinebasen utplyndret og forlatt, men ikke før de hadde deres første sammenstøter med tamiltigrene. SBS deltok i mange større operasjoner i løpet av årene under krigen fram til våpenstillstanden var innført av begge parter i februar 2002.
Etter krigen hadde brutt ut på nytt i juli 2006, ble SBS reaktivert på nytt, og de maritime spesialssoldatene var deretter deployert i mindre kystnære skvadroner og endels flotiljer med lettvektede kampfartøyer for rekognosering, aggressive oppdrag og nøytralisering av selvmordsbåter som væpnede glassfiberbåter sjøtigrene hadde brukt med stor suksess i løpet av 1990-årene. Med deres nye hurtiggående Arrow patruljebåter som har stor hastighet, sterk bestykning og liten dybde for bruk på grunne kystnære farvann skulle SBS blir en meget respektbart sjøstyrke for sjøtigrene sammen med RABS i løpet av den fjerde Eelam-krigen.
Metagnoma

Utseende

Middelsstore, kraftige, mørkt gråbrune trebukker. Oversiden er grovt punktert og litt blank. Antennene er litt lengre enn kroppen hos hannene, rundt to tredjedeler så lange som kroppen hos hunnene, nokså tynne, de ytterste leddene har noen kraftige, mørke hår. Pronotum er litt tønneformet uten tenner på sidene, litt avsmalnende forover. Dekkvingene er jevnbrede, med grov, litt rynkete punktering.

Levevis

Disse billene har larver som lever i død ved.

Utbredelse

Slekten er utbredt på Borneo.
Gråvannsrenseanlegg

Gråvannsrenseanlegg renser gråvann. Spillvann (avløpsvann ) fra husholdning og industri deles vanligvis opp i gråvann (fra vask, dusj og vaskemaskiner) og svartvann  (fra toalett ). Rensing av gråvann i egne renseanlegg forutsetter kildeseparering, en avløpsløsning hvor gråvann  fra vask og dusj er atskilt fra svartvann  (toalett og urinal). Gråvann har lite fosfor  og sykdomsfremkallende patogene og kan derfor renses på stedet (ved byggingen) ved hjelp av ulike filterløsning for å oppnå de kvalitetskrav som stilles av både sentrale og lokale myndigheter, for utslipp i bekker og vassdrag. For gjenbruk av gråvann stilles det andre krav.

Dokumentasjon

I henhold til forurensningsforskriften §12-10, skal renseløsninger med gråvannsfilter ha dokumentasjon på at anerkjent dimensjonering og utforming er benyttet. Forskriften gir ingen videre utdyping av dokumentasjonskrav, eller anbefalinger. Universitetet for miljø- og biovitenskap  (UMB) har i samarbeid med Bioforsk  har utarbeidet en Ny norm for prefabrikkerte gråvannsrenseanlegg  for fritidshus.  Bioforsk anbefaler at kommunene etter hvert vil sette krav til at gråvannsrenseanlegg  skal være testet etter denne normen.
Ross Dependency

Områder

Forskningsbasene Scott Base (New Zealand) og McMurdo Station (USA) er de eneste permanente bosetningene i området, bortsett fra Amundsen-Scott South Pole Station på Sørpolen.
Ross Dependency har en rullebane i snøen ved Williams Field. På grunn av de kalde temperaturene garanteres det at fly utstyrt med ski eller hjul på kan lande der året rundt.

Historie

I 1923 ble Ross Dependency overført fra Storbritannia til New Zealand.
Akyab

Akyab, eller Sittwe, er en by i Burma (Myanmar). Den har ca. 181.000 innbyggere.
Byen ligger ved landets vestkyst på en øy der de tre elvene Kaladan, Myu og Lemyo munner ut i Bengalbukten. Den er hovedstad i delstaten Rakhine.
Etter Jandabu-traktaten av 1826, som gjorde britene til makthavere, ble samme år byen grunnlagt av britene. Det ble sentrum for britisk Arakan. En av de viktigste handelsartikler her var ris.
I februar 2007 offentliggjorde India planer om å utvikle byens havn slik at den via Kaladaneleven kan fungere som handelsknutepunkt for eksport fra og import til Mizoram og andre innlandsstater i det nordøstre India.
Kautokeino kirke

Joik

I oktober 2013 overrasket trompetisten Ole Edvard Antonsen menighetsrådet i Kautokeino med å joike under fremføringen av en konsert. Dette førte til at kirken ble stengt for konserter, og lederen for menighetsrådet, Inga Gunhild Buljo Kemi, sa at "Flere slike konserter kommer ikke på tale".
Kristiansand Pirates

Sesongen 2017/18

Etter en del år med lite basketball på Sørlandet ble det i 2017 valgt inn et nytt styre hos Kristiansand Pirates. Med Anthony Collins, tidligere BLNO trener i spissen som styreleder, jobber Pirates nå med å bygge opp basketballen på Sørlandet igjen. Pirates har økende antall medlemmer fra hele Kristiansand. I tillegg til de spillerne klubben allerede har, jobber Pirates med å gi glede  til ungdommen i Kristiansand ved å tilby basketball i gymtimene på flere skoler ila året. 
Før jul 17/18 dro klubben til Junior-NM med to lag og viste med dette en økt ambisjon om å tilrettelegge for de basketspillerne på Sørlandet som også vil spille mer seriøst.

Sesongen 2018/2019

Her ble det en ytterligere konsolidering av plassen som Sørlandets største og beste basketballklubb. Det ble ble bygget videre med basketball i Kristiansand, klubben har fått en stødig økonomi og hadde over 70 skolebesøk til over 1700 skolebarn i Kristiansand. Dette kom gjennom støtte fra Norges Basketballforbund via Region Sør. Kristiansand Pirates vant også 1.divisjon region sør enda en gang etter at Helge Ramstad og Kreshnik Krasniqi gikk tilbake til Pirates 1 fra Old Boys-laget og 1.laget fikk flere nye tilvekster. Det ble sendt to junior-lag til NM, både U16 og U19. Pirates Cup ble avholdt første uken i juni, og i påsken stilte Pirates med flere lag i Aarhus Cup. Her kom U16-laget til finalen i B-sluttspillet, men tapte mot islandsk motstand.
Rekke (matematikk)

Konvergenskriterier

Det eksisterer en rekke kriterier for å bestemme når en uendelig rekke er konvergent, uten krav til at en kjenner summen som rekken konverger mot.
Aleksander U. Serigstad

Bakgrunn

Serigstad fullførte masterstudiet i Film- og fjernsynsvitenskap ved Høgskolen i Lillehammer i 2012, hvor han skrev en mastergrad om den norske filmregissøren Bredo Greve. Samtidig skrev og regisserte han dokumentaren  Bredo Greve - Filmrebell, som er en dokumentar om Greves filmer og virke.
Han er også gitarist i det norske metalbandet The Devil's Rejects .

Filmjunkiene

Serigstad er en del av den norske nettserie-duoen Filmjunkiene, som anmelder B-filmer. Fra oppstarten av youtube-kanalen i 2009 til utgangen av 2016 har han og Ivar Nikolai Fallet produsert 48 episoder.  Fra 2015-2017 holdt Filmjunkiene den audiovisuelle film-quizen «The Filmquiz» månedlig på Filmens hus i Oslo.
Serigstad driver også Filmjunkienes filmblogg på Montages .
Filmjunkiene utvidet sin virksomhet til et produksjonsselskap i 2011, og produserte dokumentaren Bredo Greve - Filmrebell med utviklingsstøtte fra Østnorsk filmsenter.
Quai François Mitterrand

Quai François Mitterrand er en kai - nå en gate - langs elven Seine i Paris, langs den strekning som er langs Palais du Louvre.Den ble til den 26. oktober 2003 med navnet Quai François Mitterrand etter den tidligere franske presidenten; den er blitt til ved en sammenføyning av en del av Quai du Louvre og en bit av Quai des Tuileries.
Gabriel Torres

Landslaget

Han ble tatt ut i Panamas tropp til VM i fotball 2018 i Russland.